Per Borten

Per Borten (3. huhtikuuta 1913 – 20. tammikuuta 2005) oli norjalainen maanviljelijä ja keskustapuolueen poliitikko, joka toimi maansa pääministerinä 12. lokakuuta 1965 – 17. maaliskuuta 1971.

Borten opiskeli kansankorkeakoulussa, maanviljelyskoulussa ja Norjan maatalouskorkeakoulussa. Hän toimi kunnallisissa luottamustehtävissä vuosina 1945-55 ja oli Sør-Trøndelagin kansankäräjien (fylketingin) esimies vuosina 1948-49. Norjan suurkäräjille hänet valittiin vuonna 1949, keskustapuolueen puheenjohtajaksi vuonna 1955 ja puolueen parlamenttiryhmän johtajaksi vuonna 1958. Maakäräjien puheenjohtajana Borten toimi vuosina 1961-65.

Bortenin tyttärenpoika Ola Borten Moe (s. 1976) on myös poliitikko ja toiminut Norjan öljy- ja energiaministerinä sekä tutkimus- ja korkeakoulutusministerinä.

Lähteet

Aiheesta muualla 

Norjan pääministerit
Norjalaisten puolueiden puheenjohtajat
Norjalaiset maanviljelijät
 Vuonna 1913 syntyneet
 Vuonna 2005 kuolleet